Книгата на живота, Техники за себепознание, хармония и успех, Нина Ничева
Книгата на живота,  Нина Ничева
-------------------------------


### Техники за себепознание, хармония и успех


Кой определя съдбата ни? Наистина ли всичко е записано „горе“, в космическите скрижали? Имаме ли свободна воля и право на избор? Какво представлява нашето космическо досие – Книгата на живота, която душата пише с всяка нова опитност, придобита през времето и пространството? Дали това е паметта на гените и кодираната информация в ДНК, или има още нещо, което науката все още не е открила? Къде е ключът към нашата истинска същност? Как да разберем себе си с помощта на датата на раждане и числото на нашата съдба? Кои са Повелителите на кармата и можем ли да общуваме с тези духовни същности, за да променим съдбата си и да намерим решение за някои важни проблеми? Какво представляват матриците на нашата душа, каква е връзката им с 12-те зодиакални съзвездия и с библейските апостоли?

Тази книга дава част от отговорите на тези въпроси. Тя ще ви помогне да надникнете в своята Книга на живота и да опознаете себе си, за да промените съдбата си. Информацията, която Нина Ничева споделя тук, дава право на избор на всеки и не лишава никого от свободната му воля. Човек сам решава дали ще използва съветите на Повелителите на кармата, или просто ще продължи напред така, както смята, че е най-добре за него. Дори да изпълним единствено годишния ритуал с писмото до Повелителите на кармата, представен тук, ще направим добро както за нашата душа, така и за България и цялата Земя.